Cuo čuan

Cuo čuan (, ) alebo Kronika pána Cuo alebo Komentár pána Cuo  je prvý čínsky naratívny text. Autorstvo diela je prisudzované Cuo Čchiou-mingovi. Text je jedným z piatich komentárov ku klasickému konfuciánskemu dielu Anály jari a jesene, veľa bádateľov si však myslí, že ide o nezávislé dielo a k Análom bol priradený len neskôr.Loewe, M., Shanghnessy, E.: The Cambridge history of ancient China: from the origins of civilization to 221 B.C. Cambridge: Cambridge University Press, 1999. Str. 820 - 830.  Túto tézu podporuje fakt, že k Análom sa odkazuje len veľmi málo. 

Kniha, ktorá bola spísaná v období bojujúcich štátov, je najdôležitejším zdrojom informácií o období jari a jesene. Jednotlivé záznamy, ktoré sú na sebe nezávislými krátkymi historickými naráciami, sú radené chronologicky. Dielo je písané živým a farbistým jazykom blízkym hovorovej reči, obsahuje stručné metaforické narážky, dialógy, množstvo anekdot a gradovanie deja. Spolu so Zápiskami historika patrí ku klenotom starovekej čínskej literatúry, motiváciou a obľúbeným čítaním mnohých čínskych učencov.Lu, X.: Rhetoric in ancient China, fifth to third century, B.C.E.: a comparison with classical Greek rhetoric. Columbia: University of South Carolina Press, 1998. Str. 107 - 116.  Obsahuje aj prvú zmienku čínskej stolovej hry go.

 Referencie 

 Pozri aj 
 Kuo Jü
 Čínska literatúra
 Anály jari a jesene

 Externé odkazy 
 Text Cuo Čuanu v čínštine
 Cuo Čuan v anglickom preklade 

Kategória:Literatúra v čínskom jazyku